Zmena zamerania kontroly efektívnosti plnenia úloh ústredných orgánov štátnej správy a vybraných organizácií Úradom vlády SR na obdobie od 1. 7. 2002 do 31. 12. 2002

Zmena: predlženie termínu úlohy

A.1 Kontrola efektívnosti Úradu pre verejné obstarávanie SR

Cieľ: Zistiť efektívnosť systému fungovania Úradu pre verejné obstarávanie SR, kontrola efektívnosti použitia zdrojov a určenie, do akej miery sa využívaním daných zdrojov plnili stanovené ciele úradu. Zistenie, aké činnosti vykonáva úrad v porovnaní s tým, čo určuje zákon, štatút, organizačný poriadok, pričom ak existujú významné odlišnosti, zistiť čo ich vyvoláva, popis procesov, činností, zisťovanie vzťahov vo vnútri úradu a vzťahov smerom navonok, identifikácia potrebných zmien.

Výstup: Správa o efektívnosti zabezpečovania stanovených činností úradom, identifikácia problematických oblastí a návrh možných riešení.

Kontrolovaný subjekt: Úrad pre verejné obstarávanie SR

Termín:	výkon kontroly:	jún 2002 – apríl 2003
		realizácia:		predloženie na rokovanie vlády SR – jún 2003

Zmena: vypustenie úloh

A.2 	Previerka efektívnosti systému zabezpečenia elektronickej komunikácie a použitia internetu („internetovej komunikácie“) v rámci ministerstiev a vybraných ústredných orgánov štátnej správy.

B.1 	Aktualizácia cenových limitov nákupu osobných motorových vozidiel pre inštitúcie financované zo štátneho rozpočtu.

B.2 	Kontrola efektívnosti zabezpečovania dopravy na ÚV SR

B.3  	Kontrola efektívnosti prenájmu nehnuteľností a/alebo ich častí na ÚV SR